Svindals siste renn utsatt én time på grunn av tåke
Vanskelige forhold satte Åre-utforen i fare. FOTO: DANIEL STILLER / BILDBYRÅN
Mye snø og tåke gjorde det vanskelig å gå avviklet utforrennet. DANIEL STILLER / BILDBYRÅN
Løypa i Åre sett fra målområdet like etter klokken 13 lørdag. Erlend Nesje
Slik så det ut i målområdet i Åre like etter klokken 13 lørdag. Erlend Nesje
Kronprins Haakon besiktet VM-løypa i Åre lørdag. Poppe, Cornelius / NTB scanpix
ÅRE/OSLO: Svindal og co. skulle kjøre VM-utfor kl. 12.30, men rett før starten skulle gå kom beskjeden om at rennet ble utsatt med en halvtime. Dette var på grunn av tåke i løypa.
Et kvarter senere bestemte juryen at rennet ble utsatt til kl. 13.30.
Utsettelsene kom etter at juryen først kom frem til at det var forsvarlig å kjøre utforrennet.
Det har også startet å snø igjen i VM-bakken.
Det snødde kraftig i Åre natt til lørdag, og det førte til at juryen tidligere i dag kortet ned løypa fra 3122 meter til 2172 meter. Rennet vil dermed gå fra bakkens super-G-start.
Svindal og resten av alpinistene besiktet løypa som vanlig kl. 10.30, foran det som skal være 36-åringens siste renn som alpinist. Nordmannen varslet før VM at han gir seg etter fartsdisiplinene i Åre.
Kronprins Haakon fikk også se løypa på nært hold før dagens renn. Kronprinsen kjørte rolig ned utforløypa sammen med alpinsjef Claus Ryste.
At kronprins Haakon sjekket ut løypa i forkant kan være en fordel for Svindal. Kronprinsen besiktiget også løypa da Svindal tok gull i Pyeongchang-OL i fjor.
Det er kombinasjonen vind, snø og tåke som skapte usikkerhet foran dagens renn.
På fredagens trening var for øvrig Kjetil Jansrud femte raskest av samtlige løpere. Han var 0,23 sekunder bak italieneren Dominik Paris, som kjørte aller raskest. Aksel Lund Svindal ble nummer 10 og Aleksander Aamodt Kilde nummer 11.
Følg rennet direkte her fra 13.30:
Hvor lang var løypa før juryen kortet den ned?
3122 meter